המחזור ה-12 בליגה הלאומית נפתח היום (שישי) עם חמישה משחקים מסקרנים כאשר ראשל”צ השנייה התארחה אצל עפולה האחרונה, הפועל פ”ת פגשה את הפועל ר”ג לקרב ראש בראש בין מקומות 10-11, סכנין עם 15 נקודות יצאה ללוד אשר לה היו רק שמונה נקודות, נוף הגליל נסתה לעקוף את רמה”ש בטבלה ואשקלון קיוותה להמשיך במסע ההישרדות שלה אצל עכו.
משחק חלש נערך לעיני 300 הצופים שהגיעו לאצטדיון בעפולה כאשר שתי הקבוצות לא באמת הגיעו למצבים מסוכנים ובעיקר גיששו את דרכן במהלך המשחק. שער דרמטי של עפולה בתוך תוספת הזמן שהיה מעניק להם את שלוש הנקודות נפסל בעקבות טענה לנבדל. הכתומים-לבנים עם 26 נקודות ובנתיים הם מתייצבים במקום השני לבדם, אך להפועל קטמון תיהיה הזדמנות לעקוף אותם. עפולה ממשיכה להסתבך והיא עמוק במקום האחרון עם ארבע נקודות בלבד.
שלומי דורה, מאמן הפועל עפולה, שכעס מאוד על תצוגת השיפוט: ״זה כואב מאוד שפוסלים לך גול פעמיים בארבעה ימים, גם במשחק הקודם דודו ביטון הבקיע והכדור עבר במלוא היקפו את הקו ויש לנו הוכחות,. השופט אישר את הגול, שחקני ראשון התנפלו על הקוון, השופט הגיע והם החלו לדון ביניהם, נוצר בלאגן שלם והוא ביטל את הגול. אני עד עכשיו לא יודע למה הוא ביטל את הגול, נתמודד גם עם השופטים. אני צריך להיות הוגן, ראשון קבוצה טובה ואיכותית יותר מאיתנו, יכלנו גם להפסיד את המשחק אבל עם הלחימה שלנו היום היינו שווים להם ומגיע לשחקנים קרדיט. אני לא מחפש מחמאות, רצינו שלוש נקודות. יש פגרה לפנינו נעבוד קשה ונבוא מוכנים להמשך״.
עופר טסלפפה, מאמן הפועל ראשל״צ: ״אני חושב שעם חומר השחקנים של עפולה והמאמן שלה זה רק עניין של זמן עד שהם יעלו למעלה בטבלה, זה היה משחק קשה מאוד, ידענו את זה מראש. הגענו להמון מצבים וחבל שלא הצלחנו לנצל אותם, אני מאוכזב מזה שלא הבקענו שער. על פסילת השער של עפולה הוא אמר: ״מאיפה שראיתי את המהלך לא יודע אם היה נבדל, אני לא מסתכל על זה״. ראשון לציון תצא למחנה אימונים ברומניה במהלך הפגרה ועל כך הוא הוסיף: ״הקבוצה נבנתה תוך כדי תנועה. יש פה שחקנים שהצטרפו מאוחר מאוד בלי הכנה, וזה חשוב לנו מאוד על מנת להשתפר ואנחנו צריכים להשתפר״.
המלאבסים והאורדונים הגיעו למשחק צמודים במרכז הטבלה עם 13 נקודות, אבל עם הניצחון של המקומיים, שעבורם הוא הראשון אחרי שלושה משחקים רצופים, הם מטפסים במעלה הטבלה. האורחים שהגיעו אחרי ניצחון במחזור שעבר על בית”ר תל אביב/בת ים 0:1 בבית, סופגים הפסד כואב ונשארים מאחור בטבלה.
דקה 45, הפועל פ”ת עלתה ל-0:1: עומר בוהרון עם מבצע אישי נהדר היתל בהגנה והשאיר כדור נהדר לאמדו סוקונה שדחק מקרוב.
דקה 92: בר איבגי מהפועל פתח תקווה מקבל את הכרטיס האדום.
הקבוצה הביתית הגיעה למשחק במצב נורא ואיום, כאשר היא רשמה תשעה הפסדים רצופים והיו חייבים את הניצחון כמו אוויר לנשימה על מנת לנסות ולהימלט מהתחתית. הקבוצה מהמגזר אשר נמצאת במרכז הטבלה הגיעה במומנטום חיובי כאשר היא לא הפסידה כבר חמישה משחקים רצופים אבל היום היא ספגה הפסד כואב במיוחד וחלום החזרה לליגת העל הולך ומתרחק בצעדי ענק.
דקה 33, בני סכנין עלתה ל-0:1: מוטי מלכה קיבל את הכדור מחאמד חלאילה ושיחרר כדור בבעיטה אדירה לחיבורים השמאליים, שמצא את הרשת.
דקה 42, בני לוד השוותה ל-1:1: בן בן יאיר עם בעיטה חופשית מצוינת הניף את רגל שמאל ונעצר רק בחיבורים, גול גדול של שחקן המארחת.
דקה 58, בני לוד עלתה ליתרון 1:2: שקד חתוכה שחרר בעיטה נהדרת מצד שמאל של הרחבה והכדור עף לפינה הימנית של השער.
רמת השרון הגיעה למשחק במרחק נקודה אחת מנוף הגליל וכעת היא חולפת על פניה אחרי שלא ניצחה בליגה מזה יותר מחודש והגיעה אחרי הפסד כואב 3:0 לעכו בחוץ אבל היא התאוששה אל מול הקהל הביתי שלה, בזמן שנוף הגליל סופגת הפסד ראשון בליגה מזה למעלה מחודש לאחר שהציגה משחק נרפה ושילמה על כך ביוקר.
דקה 22, הפועל רמה”ש עלתה ל-0:1: אחרי דקות של גישושים, המקומיים הצליחו לפרוץ את הסכר בזכות בן רייכרט שהבקיע גול נהדר והקפיץ את הקהל מהמושבים.
החבורה של מוטי איוניר ממשיכה במסע ההישרדות הלא פשוט שלה, לאחר שפתחה את העונה במינוס תשע נקודות. הכחולים מהדרום מנצחים בלאומית לאחר ארבעה הפסדים רצופים. עכו הגיעה אחרי תקופה טובה ובתנופה בליגה כאשר הם התקרבו אל אזור הצמרת, אבל ההפסד הנוכחי מחזיר אותם בחזרה אל הקרקע.
דקה 27, הפועל אשקלון עלתה ל-0:1: יגיל אוחנה הכניס כדור עומק נהדר עם החלק החיצוני של כף הרגל לחוליו סזאר, שבעט נהדר לרשת.